
TARYBOS SPRENDIMO PROJEKTO 
DĖL SKVERO, GATVIŲ (PAULINOS RADZIULYTĖS IR KITŲ) PAVADINIMŲ SUTEIKIMO IR JŲ RIBŲ 

AIŠKINAMASIS RAŠTAS
2026 m. rugsėjo 30 d. 

1. Parengto teisės akto projekto tikslas ir uždaviniai
[bookmark: _Hlk166745228]Šiame Tarybos sprendimo projekte atsižvelgus į Vilniaus miesto savivaldybės tarybos Istorinės atminties komisijos (toliau – IAK komisija) 2026 m. rugsėjo 15 d. posėdžio protokolą Nr. 9-121/26(1.1.29E-TAR) siūloma suteikti pavadinimus bevardžiams skverui Vilniaus mieste Šnipiškių seniūnijoje, pakeisti gatvės dalies pavadinimą Panerių seniūnijoje, patikslinti gatvės ribas/ašines linijas Panerių seniūnijoje. 
Informacija Savivaldybės interneto svetainėje www.vilnius.lt paskelbta 2026-10-           .

1. Suteikti pavadinimą bevardžiam skverui Vilniaus mieste:
Šnipiškių seniūnijoje (informacija seniūnijoje paskelbta 2026-10-   )
Boimų skveras – skirtas įamžinti žymius šios giminės atstovus. Vilniuje fiksuojame ne vieną įžymų "Leopolitą" (lot. lvivietį). XVII a. antroje pusėje Vilniaus miesto vaitas buvo lvivietis medicinos daktaras Paulius Boimas. Vaito brolis jėzuitas Mykolas Petras (1612-1659)-garsus XVII a. misionierius Kinijoje, sinologas. Kitas brolis jėzuitas Benediktas Povilas (1629-1670) jėzuitu tapo 1646 m. Vilniuje, dėstė retoriką ir moralinę teologiją Pultuske ir Vilniuje, "specializavosi" stačiatikių atvertime į katalikybę, paskelbė kelis šios krypties teologinius veikalus. 
Lvivas į istorijos metraščius pateko XIII a., o Vilnius - XIV a. Abu miestai suklestėjo ir išgyveno savo "aukso amžių" XVI amžiuje-XVII a. pradžioje, pasižymėjo didele religine ir etnine įvairove, juose buvo išvystyta tranzitinė prekyba ir specializuoti amatai. Vėliau Lvivo reikšmė gerokai sumažėjo ir jis tapo "mažuoju metropoliu", išlaikydamas religinio centro ir vieno iš ukrainietiškų žemių centro funkcijas. Vilnius, nors ir išlaikė LDK sostinės statusą, taip pat susidūrė su daugybe iššūkių ir patyrė nemažą nuosmūkį. Abu miestai priklausė išskirtinei – nobilituotųjų miestų – grupei. Vilnius šią privilegiją gavo 1568 m., o Lvivas– po šimto metų – 1658 (1661) m. Jų valdžios elitai-vaitai, burmistrai, tarėjai, suolininkai, raštininkai gavo "naujosios" bajorijos teises (su įvairiais apribojimais), galėjo siųsti pasiuntinius į Abiejų Tautų Respublikos seimus). Jau 1413 m. šaltiniuose minimas su rekomendaciniu raštu atvykęs vilnietis Henrikas (Henricus filius Moysy), priėmęs Lvivo miesto teisę.1444 m. kovo 10 d. Vilnius. Ankstyviausias žinomas Vilniaus miesto tarybos laiškas (neišlikęs) Lvivo miesto tarybai. Nuo Lietuvos Didžiosios Kunigaikštystės laikų Vilnius buvo labai tarptautiškas miestas, kurį kūrė ir vietos gyventojai, ir atvykėliai. Todėl miesto valdžios elite būta žmonių iš Italijos, Ispanijos, Lenkijos, dabartinės Ukrainos, tuomet Lenkijai priklausiusios teritorijos bei kitų kraštų.
Siūlymas gautas iš Lietuvos Valstybės istorijos archyvo atstovo.

2. Pakeisti pavadinimą gatvės daliai Vilniaus mieste:
Panerių seniūnijoje (informacija seniūnijoje paskelbta 2026-10-   );
Pakeičiamas Kuzmiškių gatvės dalies (nuo Vytauto Kavolio gatvės iki Stasio Ylos gatvės) pavadinimas į Paulinos Radziulytės ir patikslinamos šios gatvės geografines charakteristikos. Dėl teritorijos planavimo bei sklypų sutankinimo atsiradus naujų adresų poreikiui, esamos gatvės daliai suteikiamas kitas pavadinimas.
Paulinos Radziulytės (1905– 1985) – Lietuvos lengvaatletė. Pirmoji Lietuvos olimpietė moteris. 1928 m. vasaros olimpinėse žaidynėse atstovavo Lietuvos rinktinei lengvosios atletikos 800 m bėgime. Savo grupėje atbėgusi paskutinė, galutinėje įskaitoje ji dalinosi 23-24 vietas. Nors tai ir priešpaskutinis rezultatas moterų 800 m bėgime, tai vis tiek geriausia Lietuvos lengvaatlečių vieta 1928 m. olimpiadoje. Po karo pasitraukė iš Lietuvos, 1958 m. apsistojo Bostone. 

3. Patikslinti esamos Vilniaus miesto gatvės ašinę liniją:
Panerių seniūnija (informacija seniūnijoje paskelbta 2026-10-   ) 
Kuzmiškių gatvės ašinė linija sutrumpėja, dėl šios gatvės dalies pavadinimo pakeitimo į Paulinos Radziulytės. Bus keičiami adresai  – Katiliškių gatvėje16 numeris, Kuzmiškių gatvėje 45 numeris, Stasio Ylos gatvėje 10 numeris, Antano Mikėno gatvėje numerius 29 ir 29A.

4. Šiuo metu galiojančios ir teikiamu klausimu siūlomos naujos teisinio reguliavimo nuostatos
Lietuvos Respublikos teritorijos administracinių vienetų ir jų ribų įstatymas, Lietuvos Respublikos vietos savivaldos įstatymo 6 straipsnio 27 punktas ir Lietuvos Respublikos vidaus reikalų ministro                    2011 m. sausio 25 d. įsakymu Nr. 1V-57 patvirtintas Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašas bei Valstybinės lietuvių kalbos komisijos rekomendacijos dėl gatvių pavadinimų sudarymo ir rašymo.
5. Galimos teigiamos ar neigiamos priimto teisės akto pasekmės, kokių priemonių būtina imtis, siekiant pastarųjų išvengti
Šio sprendimo pagrindu pildomas gatvių registras ir tikslinama jų apskaita. Suteikiami pavadinimai viešoms erdvėms – parkui, alėjoms, aikštėms. Naujai suteiktų pavadinimų gatvių teritorijose, statant naujus pastatus/įregistruojant žemės sklypus jiems turi būti nustatomi adresai pagal esamas arba tiesiamas gatves ir pan. Pagal faktą natūroje tikslinamos esamų gatvių ašinės linijos ir keičiami adresai neatitinkantys adresų formavimo taisyklių (pavyzdžiui kai adreso objektas yra prie kitos gatvės nei jam buvo suteiktas adresas). 
6. Suderinamumas su Lietuvos Respublikos galiojančiais teisės norminiais aktais
Neprieštarauja galiojantiems teisės aktams. 
7. Priimtam teisės aktui įgyvendinti reikalingi papildomi (priimti, pakeisti) teisės aktai
Suteikus viešoms erdvėms  pavadinimus ir nustačius jų ribas bei patikslinus esamų gatvių ribas/ašines linijas bus galima suteikti adresus esamiems ir numatomiems statyti pastatams bei esamiems žemės sklypams.
8. Biudžeto lėšų poreikis teisės aktui įgyvendinti
Gatvių/viešų erdvių pavadinimų ir pastatų numerių lentelėms pagaminti ir iškabinti.
9. Teisės akto projekto rengimo metu gauti specialistų vertinimai ir išvados
Nėra
10. Teisės akto projekto iniciatoriai: institucija, asmenys ar piliečių įgalioti atstovai
Vilniaus miesto savivaldybės tarybos Istorinės atminties komisija, Lietuvos Valstybės istorijos archyvas.
11. Teisės akto projekto autoriai (rengėjai)
Žemės tvarkymo ir administravimo skyriaus Žemės administravimo ir GIS poskyrio vyriausioji specialistė Rimutė Beniulienė tel. 0 (5) 211 2474, mob. +37066452711, el. p. rimute.beniuliene@vilnius.lt
12. Priimto teisės akto nauda Vilniui ir vilniečiams
Suteikus pavadinimus viešoms erdvėms bei patikslinus esamų gatvių ašines linijas bus tiksliau susisteminta gatvių registro duomenų bazė, taip pat planuojamiems žemės sklypams ar statiniams bus galima patikslinti ar suteikti naujus adresus, įregistruoti nekilnojamąjį turtą, bus įamžinta atmintina asmenybė.
PRIEDAI: 
Vilniaus miesto gatvių išdėstymo schemų ištraukos, 3 lapai

SUSIETA:
1. Vilniaus miesto savivaldybės administracijos Vilniaus miesto savivaldybės tarybos Istorinės atminties komisijos 2026 m. rugsėjo 15 d. posėdžio protokolu Nr. 9-121/26(1.1.29E-TAR)
2. Tarnybiniu raštu seniūnijoms, dėl informacijos paskelbimą apie rengiamą Tarybos sprendimo projektą ir kitais.
3. Lietuvos valstybės archyvo atstovo 2026-06-23 raštas Nr. A97-16719/26.



Žemės	administravimo ir GIS poskyrio vedėja                                                                        Gaiva Auglienė
